Kebaya

Kebaya inggih punika kuaca sané sacara tradisional kaanggén olih anak istri ring Asia Kelod Kangin, khusus nyané ring Brunéi, Indonésia, Malaysia, Singapura, miwah Thailand Kelod. Punika taler prasida kacunduk ring makudang genah ring Filipina kelod 

Kebaya inggih punika kuaca sané kabukak ring arep sané tradisional kakaryanin saking kain ingan sakadi brokat, kapas, kasa, renda, utawi voile lan wénten taler sané kapayasin antuk bordir. Ring arep kaamanin antuk kancing, pin, utawi bros. Busana sané ring sor nyané punika kaloktah dados sarong, kemben utawi kain, kain sané dawa sané kalilit lan kaanggén ring bancang utawi ring sor sipah, boya ja kakaryanin saking batik, ikat, songket utawi tenun.

Kebaya sacara resmi kaakuin dados panganggé nasional lan ikon mode Indonésia,yadiastun punika pinih kaloktah kaanggén olih jadma Jawa, Sunda, miwah Jadma Bali. Ring Malaysia, Singapura, lan Brunéi, punika kaakui pinaka silih sinunggil busana etnis utamanyané ring pantaraning Melayu lan sekaa Peranakan; Busana jangkepné kaloktah ring wawengkon niki antuk parinama "sarung kebaya”". Gaya sarung kebaya masarwa ring asiki genah sareng genah liyanan ring sajebag wawengkon.

Kebaya sampun dados ikon mode Asia Kelod Kangin, antuk akéh maskapai pwnerbangan makobér Asia Asia Kelod Kangin, rumasuk Singapore Airlines, Malaysia Airlines, Royal Brunei Airlines, Batik Air lan Garuda Indonésia ngambil busana tradisional pinaka seragam pramugari istri ipun.

 Pustaka